stanford-oval/wikipedia huggingface dataset:
Condorcet’n menetelmä

Condorcet’n menetelmä eli Condorcet’n vaalitapa on vaalitapa, joka on nimetty 1700-luvulla eläneen ranskalaisen markiisi Nicolas de Condorcet’n mukaan. Condorcet-voittaja on jonkin äänestyksen ehdokas, joka on jokaista muuta ehdokasta suositumpi, jos ehdokkaita verrataan kaksittain. Condorcet-kriteerin täyttäviä vaalitapoja on useita, ei ainoastaan yksi. Joskus nimeä käytetäänkin koko tällaisten vaalitapojen ryhmästä.
Condorcet’n paradoksista johtuen yksiselitteistä voittajaa ei ole kaikissa Condorcet-vaalitavalla toteutetuissa äänestyksissä.
Menetelmä

Jokainen äänestäjä lajittelee ehdokkaat haluamaansa suosituimmuusjärjestykseen omalle äänestyslipulleen. Jokaisella ehdokasparilla vertaillaan, kumpaa ehdokkaista useampi äänestäjä on äänestänyt toisen edelle (ehdokkaat, joiden kohdalle äänestäjä ei ole merkinnyt sijalukua, tulkitaan yleensä äänestettyjä ehdokkaita epäsuositummiksi ja keskenään yhtä suosituiksi). Jos yksi ehdokkaista voittaa pareittain kaikki muut ehdokkaat, hänet valitaan.
DVS Shoe Company

DVS Shoe Company on yhdysvaltalainen vuonna 1995 perustettu jalkinevalmistaja. Yhtiö aloitti rullalautailukenkien valmistajana, mutta on laajentanut sittemmin mallistoaan muihinkin jalkineisiin. Yhtiön kotipaikka on Kalifornian Torrancessa.
Aiheesta muualla

Yhtiön omat sivut
Condove

| Condove |
| --- | --- |

 Condove
 Koordinaatit: 45°7′N, 7°18′E 
Valtio:  Italia
Alue:  Piemonte
Metropolikaupunki:  Torino
Korkeus:  376 m
Väkiluku:  4 474
Aikavyöhyke:  UTC+1
 – Kesäaika:  UTC+2
 
 http://www.comune.condove.to.it 
Infobox OKVirheellinen NIMI-arvo: 
Condove (piemonteksi Condòve ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 474 asukasta.
Daniel Farke

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 30. lokakuuta 1976 (ikä 47)
Syntymäpaikka: Steinhausen, Nordrhein-Westfalen, Saksa
Pelipaikka: hyökkääjä
Seura
Seura:  Leeds United
Tehtävä: päävalmentaja
Seurat
| Vuodet | Seura | O | (M) |
|   |  SV Lippstadt 08 | 127 | (81) |
| 2003–2005 |  SV Wilhelmshaven | 57 | (27) |
| 2005 |  Bonner SC | 10 | (4) |
| 2006 |  SV Lippstadt 08 | 12 | (4) |
| 2006–2007 |  SV Meppen | 24 | (5) |
| 2008 |  SV Lippstadt 08 | 6 | (1) |
Valmennusura
2009–2015:  SV Lippstadt 08
2015–2017:  Borussia Dortmund II
2017–2021:  Norwich City
2022:  FK Krasnodar
2022–2023:  Borussia Mönchengladbach
2023–:  Leeds United
 Seurajoukkueuran tilastot kattavat vain kansalliset sarjat.
Daniel Farke (s. 30. lokakuuta 1976) on saksalainen jalkapallovalmentaja. Heinäkuusta 2023 lähtien hän on toiminut Leeds Unitedin päävalmentajana.
Ura

Farke aloitti pelaajauransa SV Steinhausenissa. Valtaosan urastaan hän pelasi kuitenkin SV Lippstadtissa, jota edusti urallaan kolmeen otteeseen. Hän lopetti pelaajauransa vuonna 2008.
Farken valmennusura alkoi Lippstadtissa, jossa hän pelasi urallaan. Hän luotsasi seuraa kuusi vuotta. Farken johdolla seura voitti Westfalenligan mestaruuden kaudella 2011/12 ja nousi Oberligaan. Seuraavakin kausi päättyi mestaruusjuhliin ja kaudella 2013/14 Lippstadt pelasi jo Regionalligassa. Jätettyään Lippstadtin Farke oli hetken sivussa valmentajan tehtävistä, kunnes marraskuussa 2015 hänestä tuli Borussia Dortmund II:n päävalmentaja.
Toukokuussa 2017 Farke teki kaksivuotisen sopimuksen Englannin Mestaruussarjan Norwich Cityn kanssa. Debyyttikaudellaan Farke luotsasi Norwichin Mestaruussarjan keskikastiin sijalle 14. Kaudella 2018/19 Norwich taisteli Farken johdolla Mestaruussarjan voitosta ja hyvät tulokset poikivat Farkelle kesään 2022 ulottuvan jatkosopimuksen, jonka hän allekirjoitti maaliskuussa 2019. Kausi päättyi lopulta Norwichin mestaruuteen ja nousuun Englannin Valioliigaan kaudeksi 2019/20.
Valioliigassa Norwich ei menestynyt kuten edelliskaudella sarjaporrasta alempana. Joukkue voitti vain viisi ottelua kauden aikana ja putosi sarjajumbona takaisin Mestaruussarjaan. Farke sai kuitenkin jatkaa seuran päävalmentajana ja kaudella 2020/21 hän luotsasi joukkueensa toistamiseen Mestaruussarjan mestariksi. Toinen Valioliiga-kausi alkoi edellistä kehnommin ja Norwich hävisi kauden kymmenestä ensimmäisestä ottelustaan kahdeksan ja pelasi kahdesti tasan. Avausvoitto tuli lopulta 6. marraskuuta 2021, kun joukkue voitti toisen sarjanousijan Brentfordin 1–2. Voitokkaan ottelun jälkeen seura ilmoitti Farken saaneen potkut tehtävistään.
Tammikuussa 2022 Farke teki kesään 2024 ulottuvan sopimuksen Venäjän liigan FK Krasnodarin kanssa. Hän jätti tehtävänsä jo maaliskuussa 2022 Venäjän aloitettua hyökkäyssodan Ukrainassa. Farke ei valmentanut Krasdonaria yhdessäkään ottelussa.
Kesäkuussa 2022 Farke teki kolmevuotisen sopimuksen Saksan Bundesliigan Borussia Mönchengladbachin kanssa. Farke johdatti seuran kaudella 2022/23 Bundesliigassa sijalle 10. Kauden jälkeen Mönchengladbach purki Farken sopimuksen.
Heinäkuussa 2023 Farke palasi Englantiin tehtyään nelivuotisen sopimuksen Mestaruussarjaan pudonneen Leeds Unitedin kanssa.
Saavutukset

Englannin Mestaruussarja: 2019 2021
Oberliga Westfalen: 2013
Westfalenliga: 2012
Coelorrhina

| Coelorrhina |
| --- | --- |
 Coelorrhina aurata -lajin kovakuoriaisia
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Goliathini
Suku::  Coelorrhina  Hope, 1841
Lajit
 Coelorrhina aurata  Coelorrhina babaulti  Coelorrhina cornuta  Coelorrhina elgonensis  Coelorrhina guadrimaculata  Coelorrhina hornimani 
Katso myös
   Coelorrhina Commonsissa 
Infobox OKNimi-testi OK: 
Coelorrhina on lehtisarvisiin kuuluva kovakuoriaissuku.
Lajeja

| --- | --- |
 Coelorrhina aurata  Coelorrhina babaulti  Coelorrhina cornuta:  Coelorrhina elgonensis  Coelorrhina guadrimaculata  Coelorrhina hornimani
Aiheesta muualla

Coelorrhina (Genus), ZipcodeZoo.com (englanniksi)
Claus Ogerman

Claus Ogerman (29. huhtikuuta 1930 – 8. maaliskuuta 2016) oli Grammy-palkittu saksalainen säveltäjä, sovittaja ja orkestroija, joka tunnetaan muun muassa Antônio Carlos Jobimin kanssa tehdystä yhteistyöstä.
Ogerman syntyi Racibórzissa nykyisen Puolan alueella ja aloitti uransa pianistina. Hän oli sovittajana tuottelias ja saavutti menestystä useiden musiikkilajien parissa.
Saksassa työnsä aloittanut Ogerman muutti vuonna 1959 Yhdysvaltoihin. Hän jatkoi uraansa yli 70-vuotiaaksi, ja 2000-luvulla hän sovitti muun muassa Diana Krallin albumin The Look of Love (2001).
Classic Pizza

| CPR Finland Oy |
| --- | --- |
Yritysmuoto:  osakeyhtiö
Perustettu:  1996
Avainhenkilöt:  Juha Toivanen (perustaja, hallituksen jäsen) Merja Rahkola-Toivanen (perustaja, hallituksen jäsen)
Kotipaikka:  Helsinki
Toimiala:  ravintolapalvelut
Liikevaihto:  9 077 000 € (12/2019)
Liikevoitto:  598 000 €  (12/2019)
Kotisivu:  www.classicpizza.fi
Infobox OKVirheellinen NIMI-arvo: 
Classic Pizza Restaurant on suomalainen vuonna 1996 perustettu ravintolaketju. Se oli perheyritys, jonka omisti Juha Toivanen, kunnes Restel osti ketjun vuonna 2022. Ensimmäinen Classic Pizza Restaurant avattiin Hangon Itäsataman vanhassa makasiinirakennuksessa vuonna 1996. Classic Pizza Restaurant -aputoiminimellä toimivan yrityksen virallinen nimi on CPR Finland Oy.
Classic Pizza Restaurant -ravintolat ovat saaneet Suomen parhaat pizzat -tittelin Glorian Ruoka & Viini -lehden äänestyksessä vuonna 2011. Classic Pizza Restaurants on Suomen ainoa pizzaketju, jolle on myönnetty Haaga-Perhon ja MEK:n laatu1000-diplomi. Vuonna 2016 Classic Pizzan Hangon ravintola palkittiin Kasvu Openin Start again -sarjassa.
Vuonna 2022 Restel osti Hangon Makaronitehdas- ja Classic Pizza -ravintolaketjut, joihin kuului yhteensä 23 ravintolaa. Ne työllistivät yhteensä 150 työntekijää 12 paikkakunnalla.
Ravintolat

| --- | --- |
 Espoo Ainoa  Iso Omena  Sello  Hanko Itäsatama  Helsinki Forum  Itis  Keskustan Stockmann  Redi  Kittilä Levi  Kuusamo Ruka:  Lappeenranta Holiday Club Saimaa  Oulu Valkea  Raisio Mylly  Sotkamo Holiday Club Katinkulta  Tampere Holiday Club Tampereen kylpylä  Ratina  Turku Holiday Club Caribia  Vantaa Jumbo
Aiheesta muualla

Yhtiön verkkosivut
Itiksen Classic Pizza
David Forbes (kilpapurjehtija)

| Mitalit> Maa:   Australia.Miesten kilpapurjehdus. Olympialaiset  | Mitalit> Maa:   Australia.Miesten kilpapurjehdus. Olympialaiset  | Mitalit> Maa:   Australia.Miesten kilpapurjehdus. Olympialaiset  | Maa:   Australia> Miesten kilpapurjehdus. |
| --- | --- | --- | --- |
|  Kultaa | München 1972 | Star |  |
David John Oliver Forbes (26. tammikuuta 1934 Sydney – 21. toukokuuta 2022 Sydney) oli australialainen kilpapurjehtija ja olympiavoittaja. Hän osallistui urallaan kolmiin olympialaisiin, Mexico Cityssä 1968, Münchenissä 1972 ja Montrealissa 1976. Forbes voitti kultaa Münchenissä 1972 yhdessä John Andersonin kanssa.
Classic Rainbow

| Classic Rainbow Rainbow |
| --- | --- | --- |

Kokoelmalevyn tiedot
 Äänitetty : 1975–1982
 Julkaistu: 2001
 Formaatti: CD
 Tyylilaji: hard rock   progressiivinen rock   heavy metal
 Levy-yhtiö: Universal Music
Rainbow’n muut julkaisut
| 20th Century Masters – The Millennium Collection: The Best of Rainbow 2000 | Classic Rainbow 2001 | Pot of Gold 2002 |
Classic Rainbow on Rainbow-yhtyeen vuonna 2001 julkaistu kokoelma-albumi.
Kappaleet

All Night Long – 3.53 (säv. Ritchie Blackmore, Roger Glover)
Catch the Rainbow – 6.38 (säv. Blackmore, Ronnie James Dio)
Since You Been Gone – 3.19 (säv. Russ Ballard)
I Surrender – 4.04 (säv. Ballard)
Stone Cold – 5.19 (säv. Blackmore, Glover)
Kill the King – 4.30 (säv. Blackmore, Dio, Cozy Powell)
Stargazer – 8.28 (säv. Blackmore, Dio)
Starstruck – 4.08 (säv. Blackmore, Dio)
Sixteenth Century Greensleeves – 7.35 (säv. Blackmore, Dio)
Man on the Silver Mountain – 4.38 (säv. Blackmore, Dio)
Long Live Rock ’n’ Roll – 4.22 (säv. Blackmore, Dio)
Run With the Wolf – 3.42 (säv. Blackmore, Dio)
Lost in Hollywood – 4.54 (säv. Blackmore, Glover, Powell)
If You Don’t Like Rock ’n’ Roll – 2.38 (säv. Blackmore, Dio)
Miss Mistreated – 4.28 (säv. Blackmore, Joe Lynn Turner, David Rosenthal)
Death Alley Driver – 4.45 (säv. Blackmore, Turner)
Arvostelut

Allmusic:
Coelurosauravus

| Coelurosauravus |
| --- | --- |

 Permikausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Alaluokka::  Diapsidit Diapsida
Heimo::  †Coelurosauravidae
Suku::  †Coelurosauravus  Piveteau, 1926
Lajit
 Coelurosauravus elivensis  Coelurosauravus jaekeli 
Katso myös
   Coelurosauravus Wikispeciesissä   Coelurosauravus Commonsissa 
Infobox OKNimi-testi OK: 
Coelurosauravus (”onttoluinen liskolintu”) oli permikaudella puissa elänyt matelija. Se oli yksi ensimmäisistä liitävistä selkärankaisista.
Ulkonäkö ja käyttäytyminen

Coelurosauravuksella oli selässä pitkiä luusauvoja, joiden väliset ihopoimut toimivat siipinä. Pieni ja kevyt kallo auttoi Coelurosauravusta pysymään kauan ilmassa. Liitäessään se piti eturaajansa ojennettuina ja käytti häntäänsä peräsimenä. Se saattoi myös levittää siipensä nostaekseen lämpötilaansa kun se otti aurinkoa puiden rungoilla. Sen taipuisat kynnelliset sormet auttoivat sitä pysymään kiinni puissa. Coelurosauravusten uskotaan saalistaneen ja levänneen parvissa. Toisin kuin myöhemmin elänyt Kuehneosaurus, Coelurosauravus pystyi laskostamaan siipensä levätessään. Niiden ravintoa olivat suuret hyönteiset, joita ne murskasivat terävillä hampaillaan. Coelurosauravuksen pituus oli 30–40 cm ja siipien kärkiväli noin 30 cm.
Löydöt

Ensimmäiset Coelurosauravuksen jänteet löysi eräs kuparikaivostyömies Englannista vuonna 1910. Tämän jälkeen on löytynyt lisää näytteitä Englannista, Madagaskarilta ja 1980-luvun loppupuolella Itä-Saksasta Kupershieferin muodostumasta.
DVS1

| DVS1 |
| --- | --- |

Henkilötiedot
Koko nimi:  Zak Khutoretsky
Syntynyt: 1976 (ikä 47–48) Pietari, Venäjän SFNT, Neuvostoliitto
Ammatti:  muusikko, tuottaja, DJ
Muusikko
Taiteilijanimi:  DVS1
Aktiivisena:  1996–
Tyylilajit:  house, tekno, minimal
Levy-yhtiöt:  Hush Mistress transmat
Aiheesta muualla
Kotisivut
  [ Muokkaa Wikidatassa ] [ ohje ]  
Zak Khutoretsky, tunnettu myös nimellä DVS1 (s. 1976 Pietari, Venäjän SFNT, Neuvostoliitto (nykyinen Pietari, Venäjä)) on yhdysvaltalainen DJ ja tekno-artisti Minneapolisista. Hän on käynyt laaja-alaisesti kiertueilla, ollut pääesiintyjänä kansainvälisissä musiikkifestivaaleissa kuten Decibel ja Dekmental ja soittanut teknon pioneerien kuten Jeff Mills ja Robert Hood kanssa.
Diskografia > Singlet ja EP:t

2009: Klockworks 05 (Klockworks)
2010: Flight To Nowhere (Enemy Records)
2010: Love Under Pressure EP (Transmat)
2011: Eolve / Submerge (HUSH)
2011: Klockworks 08 (Klockworks)
2014: Lost Myself (HUSH)
2014: Klockworks 13 (Klockworks)
2014: Distress (HUSH)
Courante

Couranten askelkuvioita.
Courante on kolmijakoinen ranskalainen barokkitanssi. Se on barokkisarjan toinen (tai kolmas, jos sarjassa on preludi tai muu alkusoitto) osa.
Johann Sebastian Bach: Luuttusarja e-molli, BWV 996
Äänitiedostojen kuunteluohjeet
Computer Entertainment Rating Organization

Computer Entertainment Rating Organization (jap. 特定非営利活動法人コンピュータエンターテインメントレーティング機構, Tokutei Hieiri Katsudō Hōjin Konpyūta Entāteinmento Rētingu Kikō; CERO) on japanilainen organisaatio, joka vastaa videopelien ja muiden ohjelmistojen ikäluokituksesta.
EOCS (Ethics Organization of Computer Software) on vanhempi luokitus aikuisviihteelle ja CERO:n ulkopuolisille nimikkeille.
Järjestelmä

Järjestelmässä on käytössä neljä ikärajoitusta ja useita sisältösymboleita. Sisältösymbolit ovat olleet käytössä huhtikuusta 2004 lähtien. Merkit painatetaan pelien kanteen.
Järjestelmä > Ikärajoitukset

| Koodi | Värikoodi | Ikäraja | Vastaava PEGI |
| --- | --- | --- | --- |
| A |  | Kaikenikäisille |    |
| B |  | 12+ |  |
| C |  | 15+ |  |
| D |  | 17+ |   |
| Z |  | 18+ |  |
Mainitaan kaikissa pelipakkauksissa.
Alkoholi tai tupakka
Asiaton kielenkäyttö
Huumeet
Kauhu
Erotiikka
Rikollisuus
Seksuaalisuus
Uhkapeli
Väkivalta
Mainitaan kaikissa pelipakkauksissa paitsi kaiken ikäisille tarkoitetuissa peleissä.
Aiheesta muualla

Viralliset sivut (Japani)
DePauwin yliopisto

DePauw University on college Greencastlessa Indianassa. Yliopistoon kirjautuu vuosittain yli 2 000 opiskelijaa. Koululla on metodistinen perintö, mutta nykyään sillä ei ole virallista uskonnollista yhteyttä. Koulun alkuperäinen nimi oli Indiana Asbury College. Tällä hetkellä koulu on partneri Posse Foundation -järjestössä, joka tarjoaa kaikille Posse Program -ohjelmaan hyväksytyille ilmaiset lukukausimaksut.
DePauw Quad
Green Center for the Performing Arts
Aiheesta muualla

Kuvia tai muita tiedostoja aiheesta DePauwin yliopisto Wikimedia Commonsissa
Claus von Ahlefeldt

| Claus von Ahlefeldt |
| --- | --- |
 Abraham Wuchtersin maalaama muotokuva.
Henkilötiedot
Syntynyt: 2. syyskuuta 1614 Gelting, Tanska
Kuollut: tammikuu 1674
Ammatti:  upseeri
Claus von Ahlefeldt (2. syyskuuta 1614 Gelting, Tanska – tammikuu 1674) oli tanskalainen upseeri, joka toimi 1660-luvulla Norjaan sijoitettujen joukkojen ylipäällikkönä. Hänet muistetaan erityisesti Vågenin taistelusta vuonna 1665, jossa hän johti Bergenin puolustusta. Vuonna 1669 von Ahlefeldt nimitettiin marsalkaksi. Hän oli vuosina 1648–1654 naimisissa Kristian IV:n tyttären Elisabeth Sophie Gyldenløven kanssa.
Ahlefeldtien sukuvaakuna.
Aiheesta muualla

Kuvia tai muita tiedostoja aiheesta Claus von Ahlefeldt Wikimedia Commonsissa
Computerwelt

| Computerwelt Kraftwerk |
| --- | --- | --- |

Studioalbumin tiedot
 Äänitetty : 1980-1981
 Julkaistu: 1981
 Tuottaja(t): Ralf Hütter, Florian Schneider
 Tyylilaji: elektroninen musiikki
 Kesto: 39.21
 Levy-yhtiö: EMI
Kraftwerkin muut julkaisut
| Die Mensch-Maschine 1978 | Computerwelt 1981 | Electric Café 1986 |
Computerwelt (engl. Computer World) on vuonna 1981 julkaistu Kraftwerkin albumi. Albumin keskeisenä teemana on tietokoneiden merkityksen lisääntyminen maailmassa.
Englanninkielinen versio albumin nimikappaleesta sisältää noin puolet vähemmän sanoituksia kuin saksankielinen, ja siksi se menettää suurimman osan sanomastaan. Albumin viimeisen kappaleen nimi on sanaleikki sloganista "It's more fun to compete", jonka saattoi nähdä aikakautensa flipperi-koneissa. Computerwelt on edeltäjiensä tapaan hyvin merkittävä mutta jäi kuitenkin yhtyeen viimeiseksi varauksettomat kehut saaneeksi albumiksi.
Coldplay lainasi "Computer Love" -kappaleen syntetisaattorimelodiaa kappaleessaan "Talk" albumillaan X&Y. "Numbers"-kappaleen rytmiä on käyttänyt muun muassa hip hop -artisti Afrika Bambaataa kappaleessaan "Planet Rock".
Pitchfork Media on valinnut Computerweltin 1980-luvun 44. parhaaksi albumiksi. Slant-lehti sijoitti albumin sadan parhaan 1980-luvun albumin listalla sijalle 25. Vuonna 2012 Rolling Stone -lehti nimesi albumin kaikkien aikojen 10. parhaaksi elektronisen tanssimusiikin (EDM) albumiksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Computerwelt" | 5.06 |  |  |  |  |  |  |  |
| 2. | "Taschenrechner" | 4.55 |  |  |  |  |  |  |  |
| 3. | "Nummern" | 3.19 |  |  |  |  |  |  |  |
| 4. | "Computerwelt 2" | 3.23 |  |  |  |  |  |  |  |
| 5. | "Computerliebe" | 7.16 |  |  |  |  |  |  |  |
| 6. | "Heimcomputer" | 6.15 |  |  |  |  |  |  |  |
| 7. | "It's More Fun to Compute" | 4.14 |  |  |  |  |  |  |  |
| Englanninkielinen versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Computer World" | 5.06 |  |  |  |  |  |  |  |
| 2. | "Pocket Calculator" | 4.55 |  |  |  |  |  |  |  |
| 3. | "Numbers" | 3.19 |  |  |  |  |  |  |  |
| 4. | "Computer World..2" | 3.23 |  |  |  |  |  |  |  |
| 5. | "Computer Love" | 7.16 |  |  |  |  |  |  |  |
| 6. | "Home Computer" | 6.19 |  |  |  |  |  |  |  |
| 7. | "It’s More Fun To Compute" | 4.14 |  |  |  |  |  |  |  |
Laitteisto

Computerweltillä käytettiin muun muassa seuraavia laitteita:
Sequential Circuits Prophet 5
Moog Polymoog
Moog Minimoog
Dübreq Stylophone
Mattel BeeGees rhythm machine
Roland MC8 Microcomposer -sekvensseri
Friendchip "Mr Lab" -yksikkö
Matten & Wiechersin custom-valmistettuja sekvenssereitä
Texas Instruments "Speak & Spell" -puhelelu
Casio FX-501P ohjelmoitava laskin
Aiheesta muualla

Computerwelt Discogsissa. (englanniksi)
David Franzoni

David Harold Franzoni (s. 4. maaliskuuta 1947) on yhdysvaltalainen elokuvakäsikirjoittaja ja -tuottaja. Hänen töidensä joukossa ovat Amistad (1997), Gladiator (2000) ja Kuningas Arthur (2004).
Franzoni oli käsikirjoittajana vuonna 1993 ehdolla Emmy-palkinnon saajaksi.
Gladiator oli vuoden 2000 parhaan elokuvan Oscar-palkinnon voittaja, ja elokuva palkittiin myös Baftalla. Franzoni oli myös alkuperäisellä käsikirjoituksellaan ehdolla kumpaisenkin palkinnon saajaksi.
Aiheesta muualla

David Franzoni Internet Movie Databasessa. (englanniksi)
Crash stop

Crash stop on termi, joka tarkoittaa aluksen mahdollisimman nopeaa pysäyttämistä.
Potkuripropulsiolla varustetulla aluksella käsitteellä crash stop tarkoitetaan hätäpysäytystä, jossa aluksen ollessa liikkeessä eteenpäin peruutetaan koneilla täydellä teholla, kunnes alus on pysähtynyt. Normaali pysähtymismatka tällä menetelmällä on noin 3–5 aluksen mittaa. Hätäpysäytyksen ongelma on hidastuvan aluksen ohjauskyvyn heikentyminen: potkurivirtaus peräsimelle lakkaa. Oikeakätinen (eli alus, jonka potkuri pyörii myötäpäivään eteenpäin mentäessä) alus pyrkii kääntymään lopussa voimakkaasti oikealle. Pysähtyessään alus voi olla jopa 90 astetta kääntyneenä menosuuntaansa.
Vesisuihkuvetoisissa aluksissa crash stop tehdään kääntämällä vesisuihkua ohjaava kauha peruutusasentoon eli täysin alas. Pysähtyminen on tällöin suuristakin nopeuksista etenkin keveillä aluksilla varsin nopeaa, vieden yleensä vain noin yhden aluksen mitan. Tämä kuitenkin rasittaa myös vetolaitteen osia ja kauhan kiinnitystä suuresti ja on sen takia sallittu käytettäväksi ainoastaan hätätilanteissa.
Dennis Bade

Dennis Bade (toinen vasemmalta) Pietarin maailmanmestaruuskilpailuissa vuonna 2007.
Dennis Bade (s. 25. heinäkuuta 1985) on suomalainen kalpamiekkailija, joka edustaa Espoon miekkailijoita.
Bade on voittanut alle 20-vuotiaiden pohjoismaiden mestaruuden vuonna 2004 ja sijoittunut miekkailun maailmancupin osakilpailuissa viidenneksi ja 14:nneksi. Bade valittiin vuonna 2007 Suomen Olympiakomitean nuorten huippu-urheiluohjelmaan.
Vuoden 2007 miekkailun maailmanmestaruuskilpailuissa Pietarissa Bade sijoittui 12:nneksi.
Bade on voittanut kalvan henkilökohtaisen Suomen mestaruuden vuonna 2008 ja 2012 sekä Espoon miekkailijoiden joukkueessa joukkue-SM:n vuosina 2006, 2007 ja 2008.
Condon

Condon voi tarkoittaa seuraavia:
Sukunimi

Bill Condon (s. 1955), yhdysvaltalainen elokuvaohjaaja
Edward Condon (1902–1974), yhdysvaltalainen fyysikko
Kerry Condon (s. 1983), irlantilainen näyttelijä
John Condon, (1889–1919), brittiläinen nyrkkeilijä
Mike Condon (s. 1990), yhdysvaltalainen jääkiekkomaalivahti
Kunta

Andert-et-Condon, kunta Ranskassa
Tutkimus

Condonin raportti, UFO-raportti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Conten I hallitus

| Conten I hallitus |
| --- | --- |
  Italian 65. hallitus
 Pääministeri Giuseppe Conte
Toimikausi alkoi:  1. kesäkuuta 2018
Toimikausi päättyi:  5. syyskuuta 2019
Valtionpäämies:  Sergio Mattarella
Jäsenet
Hallituksen johtaja:  Giuseppe Conte
Hallituspuolueet:   Viiden tähden liike (M5S)  Lega Nord (LN) 
Historia
Vaalit:  2018
Edellinen:  Gentilonin hallitus
Seuraava:  Conten II hallitus
Conten I hallitus oli pääministeri Giuseppe Conten johtama Italian tasavallan 65. hallitus, joka muodostettiin 1. kesäkuuta 2018. Siihen kuuluivat populistipuolueet Viiden tähden liike (M5S) ja Lega (L). Hallitus erosi 5. syyskuuta 2019 ja sitä seurasi Conten II hallitus.